TPAC วิ่งฉิวเกือบ 7% นิวไฮในรอบ 2 เดือน ลุ้นทะลุแนวต้าน 12.80 บ.
TPAC วิ่งฉิวเกือบ 7% นิวไฮในรอบ 2 เดือน ลุ้นทะลุแนวต้าน 12.80 บ. โดย ณ เวลา 12.24 น. ราคาอยู่ที่ 12.70 บาท บวก 0.80 บาท หรือ 6.72% สูงสุดที่ 12.70 บาท ต่ำสุดที่ 11.70 บาท มูลค่าซื้อขายที่ 9.87 ล้านบาท
19 มี.ค. 2561

ผู้สื่อข่าวรายงานว่า หุ้นบริษัท พลาสติค และหีบห่อไทย จำกัด (มหาชน) หรือ TPAC ณ เวลา 12.24 น. ราคาอยู่ที่ 12.70 บาท บวก 0.80 บาท หรือ 6.72% สูงสุดที่ 12.70 บาท ต่ำสุดที่ 11.70 บาท มูลค่าซื้อขายที่ 9.87 ล้านบาท

ทั้งนี้ ราคาหุ้นปรับตัวขึ้นทำจุดต่ำสุดในรอบ 2 เดือน นับตั้งแต่ราคาหุ้นปิดอยู่ที่ระดับ 12.70 บาท เมื่อวันที่ 19 ม.ค.61
ด้าน บล.เอเซีย พลัส ระบุในบทวิเคราะห์ (12 มี.ค.) แนะนำ “ซื้อ” TPAC รอรับที่ 11.90 บาท โดยมีเป้าทำกำไรที่ 12.80 บาท และ Cut Loss ที่ 11.50 บาท
โดยหลังจากที่ราคาพักตัวมาในช่วง 3-4 เดือนที่ผ่านมา ล่าสุดราคาได้ Breakout ออกจาก Downtrend Channel พร้อม Volume ที่มากกว่าค่าเฉลี่ย 5 วัน ซึ่งสัญญาณบวกดังกล่าวถือว่าเป็นการยืนยันการสิ้นสุดของการพักตัว จึงคาดว่าราคาจะกลับเข้าสู่แนวโน้มก่อนหน้า (แนวโน้มขาขึ้น)
นอกจากนี้ยังมีสัญญาณบวกจาก MACD ที่ตัดขึ้นเหนือแกนศูนย์ ซึ่งบ่งบอกถึงโมเมนตัมเชิงบวกที่ราคานั้นมีอยู่ จึงคาดว่าราคาจะสามารถปรับตัวขึ้นไปทดสอบแนวต้านถัดไป โดยประเมินต้านระยะสั้นไว้ที่ 12.80 บาท
 